Atacantul naționalei, actualmente jucător în Qatar, se vede în fața unei situații complet neașteptate, chiar înainte de EURO! Mihai Stoica, managerul general al clubului din Berceni, i-a lansat o invitație lui Alibec, cu care a mai colaborat.
Denis Alibec este binevenit la antrenamentele clubului din Berceni, chiar de la finalul lunii aprilie, aspect anunțat de manager. Pe fondul unei perioade de pauză prea mari, atacantul ar putea ieși din ritm înaintea turneului final, aspect care îl îngrijorează și pe Edward Iordănescu.
Campionatul qatarez se apropie de final, ultima etapă fiind pe 26 aprilie, lăsându-l descoperit pe Alibec în pregătirea turneului. Echipa sa este la retrogradare și speră să se salveze, cu doar 5 etape înainte de final!
Situația aduce și întrebarea principală, anume unde se va antrena atacantul timp de aproape două luni, pentru a fi optim. Cu doar puțin mai mult de o lună, atacantul de 33 nu duce lipsă de variante foarte bune de pregătire.
"E normal, trebuie să se antreneze cu cineva. Dacă vrea să stea în Bucureşti şi să se antreneze cu cineva, poate să vină la noi. Serios, eu am mai spus, poate s-a considerat că este glumă, dar eu vorbesc foarte serios. Dacă vrea să stea în Bucureşti, Alibec poate veni oricând la noi la antrenamente" , a declarat Mihai Stoica, conform Orange Sport.
Actualul jucător al lui Muaither a fost transferat chiar din curtea "Regelui" Hagi, fiind o posibilă destinație pentru Alibec. Cel mai probabil, Alibec va alege litoralul, mai ales că Hagi este antrenorul cu care atacantul și-a găsit maximul întotdeauna.
Trecut pe la ambele cluburi, Denis Alibec pare mai aproape de Farul Constanța prin prisma colegilor, pe care îi cunoaște. Chimia cu jucătorii "marinarilor" ar putea fi un plus pentru a-și obține tonusul dorit înaintea aventurii din Germania a "tricolorilor".
Atacantul a evoluat pentru FCSB în urmă cu aproape 6 ani, unde ar regăsi doar puține figuri cunoscute. De pe vremea când evolua în Berceni, Denis și-ar putea pune bazele în Mihai Stoica și Pintilii, cu care a colaborat. Trupa lui Charalambous încă este în căutarea unui atacant de genul lui Alibec, așa cum a anunțat chiar patronul Gigi Becali.
Situația echipei sale din Qatar nu este una fericită, iar atacantul ar putea pleca în urma unor restructurări la Al-Rayyan. Cu un ecart de 5 puncte față de primul loc salvator, Muaither are o misiune dificilă pentru restul etapelor rămase.
Cel mai probabil, dacă turneul va fi unul de succes pentru atacant, acesta ar putea rămâne în zona Peninsulei Arabe. În caz contrar, atacantul pare a avea o ușa deschisă întotdeauna din partea "Regelui", unde l-ar regăsi pe Budescu, cu care forma un duo letal la Astra Giurgiu.